Dolores del Río

D**'Dolores Asúnsolo y López Negrete de Martínez del Río**, genannt **Dolores del Río**, gebuer den 3. August 1904 zu Durango, a gestuerwen den 11. Abrëll 1983 zu Newport Beach a Kalifornien, war eng mexikanesch Schauspillerin.

D'Dolores del Río ass 1925 op Hollywood gaangen, wou s'a *Joanna* vum Edwin Carewe hir éischt Roll krut. Dat Joer drop hat si grousse Succès am Raoul Walsh sengem Antikrichsfilm *[[What Price Glory?]]*. Si gouf an de Joren dono a weidere Filmer vum Carewe, meeschtens an der Roll vun enger exotescher Beauté, agesat. Si huet, wéinst hirem staarken Accent, ufanks gezéckt an Tounfilmer matzespillen. Deen éischten, *The Bad One* (1931) hat net vill Succès, an eréischt 1932 huet si fir d'RKO am Südséiabenteuer *Bird of Paradise* vum King Vidor hiren Tounfilm-Duerchbroch. 1933 huet si am Musical *[[Flying Down to Rio]]* eng Brasilianerin gespillt a stoung virum Fred Astaire an Ginger Rogers am Virspan, déi do hiren éischten Optrëtt zesummen haten.

Bis 1942 huet si weider Filmer an den USA gedréint, als lescht d'Haaptroll, nieft dem Joseph Cotten, am Orson Welles sengem *[[Journey into Fear]]*. Dono ass si a Mexiko zeréckgaangen a war do 25 Joer laang ee vun den Top-Stare vum mexikanesche Kino. Si huet do ë.&nbsp;a. mam Regisseur Emilio Fernández an e puer Filmer zesummegeschafft. Fir hir Haaptroll a *Las Abandonadas* krut si 1946 de Premio Ariel, de mexikanesche Filmpräis. 1975 huet si, als Unerkennung fir hir 50-järeg Filmcarrière, e *Gëllenen Ariel* kritt. Tëschenduerch hat si nach deen een oder aneren Optrëtt an US-amerikanesche Produktiounen, wéi dem Don Siegel sengem *[[Flaming Star]]* (1960), an deem se dem Elvis Presley seng Mamm gespillt huet, an dem John Ford sengem *[[Cheyenne Autumn]]* (1964).

Si huet och a mexikaneschen an US-amerikaneschen Theateren a fir d'Televisioun geschafft.

D'Dolores del Río war vun 1929 bis 1941 mam Chefdesigner vun der MGM, dem Cedric Gibbons, bestuet. D'Marlene Dietrich huet d'Dolores del Río eng Kéier *déi schéinste Fra vun Hollywood* genannt.

## Filmographie
### Kino
* 1925: *Joanna* - Regie: Edwin Carewe - Haaptacteuren: Dorothy Mackaill, Jack Mulhall
* 1926: *High Steppers* - Regie: Edwin Carewe - Haaptacteuren: Lloyd Hughes, Mary Astor
* 1926: *Pals First* - Regie: Edwin Carewe - Haaptacteuren: Lloyd Hughes, Alec B. Francis
* 1926: * [[What Price Glory (Film 1926)|What Price Glory]]* - Regie: Raoul Walsh - Haaptacteuren: Edmund Lowe, Victor McLaglen
* 1926: *The Whole Town's Talking* - Regie: Edward Laemmle - Haaptacteuren: Edward Everett Horton, Virginia Lee Corbin
* 1927: *WAMPAS Baby Stars of 1926* - (Kuerzfilm) 
* 1927: *Resurrection* - Regie: Edwin Carewe - Haaptacteuren: Rod La Rocque, Rita Carewe
* 1927: *The Loves of Carmen* - Regie: Raoul Walsh - Haaptacteuren: Don Alvarado, Victor McLaglen
* 1927: *Life in Hollywood No. 5* - (Kuerzfilm) 
* 1927: *Life in Hollywood No. 7* - (Kuerzfilm)
* 1928: *The Gateway of the Moon* - Regie: John Griffith Wray - Haaptacteuren: Walter Pidgeon, Anders Randolf
* 1928: *[[Ramona (Film 1928)|Ramona]]* - Regie: Edwin Carewe - Haaptacteuren: Warner Baxter, Roland Drew
* 1928: *The Trail of '98* - Regie: Clarence Brown - Haaptacteuren: Ralph Forbes, Karl Dane
* 1928: *No Other Woman* - Regie: Lou Tellegen - Haaptacteuren: Don Alvarado, Ben Bard
* 1928: *The Red Dance* - Regie: Raoul Walsh - Haaptacteuren: Charles Farrell, Ivan Linow
* 1928: *Revenge* - Regie: Edwin Carewe - Haaptacteuren: James A. Marcus, Sophia Ortiga
* 1929: *Evangeline* - Regie: Edwin Carewe - Haaptacteuren: Roland Drew, Alec B. Francis
* 1930: *To oneiron tou glyptou* - Regie: Lou Tellegen - Haaptacteuren: Lou Tellegen, Georgia Vasileiadou
* 1930: *The Bad One* - Regie: George Fitzmaurice - Haaptacteuren: Edmund Lowe, Don Alvarado
* 1932: *Girl of the Rio* - Regie: Herbert Brenon - Haaptacteuren: Leo Carrillo, Norman Foster
* 1932: *Bird of Paradise* - Regie: King Vidor - Haaptacteuren: Joel McCrea, John Halliday
* 1933: *[[Flying Down to Rio]]* - Regie: Thornton Freeland - Haaptacteuren: Gene Raymond, Ginger Rogers
* 1934: *[[Wonder Bar]]* - Regie: Lloyd Bacon - Haaptacteuren: Al Jolson, Kay Francis
* 1934: *Madame Du Barry* - Regie: William Dieterle - Haaptacteuren: Reginald Owen, Victor Jory
* 1935: *In Caliente* - Regie: Lloyd Bacon - Haaptacteuren: Pat O'Brien, Leo Carrillo
* 1935: *I Live for Love* - Regie: Busby Berkeley - Haaptacteuren: Everett Marshall, Guy Kibbee
* 1935: *The Widow from Monte Carlo* - Regie: Arthur Greville Collins - Haaptacteuren: Warren William, Louise Fazenda
* 1936: *Accused* - Regie: Thornton Freeland - Haaptacteuren: Douglas Fairbanks Jr., Florence Desmond
* 1937: *Devil's Playground* - Regie: Erle C. Kenton - Haaptacteuren: Richard Dix, Chester Morris
* 1937: *Lancer Spy* - Regie: Gregory Ratoff - Haaptacteuren: George Sanders, Peter Lorre
* 1937: *Ali Baba Goes to Town* - Regie: David Butler - Haaptacteuren: Eddie Cantor, Tony Martin
* 1938: *International Settlement* - Regie: Eugene Forde - Haaptacteuren: George Sanders, June Lang
* 1940: *The Man from Dakota* - Regie: Leslie Fenton - Haaptacteuren: Wallace Beery, John Howard
* 1942: *[[Journey Into Fear]]* - Regie: Norman Foster - Haaptacteuren: Joseph Cotten, Agnes Moorehead
* 1943: *[[Flor Silvestre]]* - Regie: Emilio Fernández - Haaptacteuren: Pedro Armendáriz, Emilio Fernández
* 1944: *Maria Candelaria* - Regie: Emilio Fernández - Haaptacteuren: Pedro Armendáriz, Alberto Galán
* 1945: *Las abandonadas* - Regie: Emilio Fernández - Haaptacteuren: Pedro Armendáriz, Víctor Junco
* 1945: *Bugambilia* - Regie: Emilio Fernández - Haaptacteuren: Pedro Armendáriz, Julio Villarreal
* 1945: *La selva de fuego* - Regie: Fernando de Fuentes - Haaptacteuren: Arturo de Córdova, Miguel Inclán
* 1946: *La otra* - Regie: Roberto Gavaldón - Haaptacteuren: Agustín Irusta, Víctor Junco
* 1947: *[[The Fugitive]]* - Regie: John Ford - Haaptacteuren: Henry Fonda, Pedro Armendáriz
* 1948: *Historia de una mala mujer* - Regie: Luis Saslavsky - Haaptacteuren: Luis Saslavsky, Fernando Lamas
* 1949: *La malquerida* - Regie: Emilio Fernández 	 - Haaptacteuren: Pedro Armendáriz, Columba Domínguez
* 1950: *La casa chica* - Regie: Roberto Gavaldón - Haaptacteuren: Roberto Gavaldón, Domingo Soler
* 1951: *Deseada* - Regie: Roberto Gavaldón - Haaptacteuren: Jorge Mistral, José Baviera
* 1951: *Doña Perfecta* - Regie: Alejandro Galindo - Haaptacteuren: Esther Fernández, Carlos Navarro
* 1953: *Reportaje* - Regie: Emilio Fernández - Haaptacteuren: Arturo de Córdova, Roberto Cañedo
* 1953: *El niño y la niebla* - Regie: Roberto Gavaldón - Haaptacteuren: Pedro López Lagar, Eduardo Noriega
* 1955: *Señora ama* - Regie: Julio Bracho - Haaptacteuren: José Suárez, María Luz Galicia
* 1958: *¿Adónde van nuestros hijos?* - Regie: Benito Alazraki - Haaptacteuren: Tito Junco, Ana Bertha Lepe
* 1959: *La cucaracha* - Regie: Ismael Rodríguez - Haaptacteuren: María Félix, Emilio Fernández
* 1960: *[[Flaming Star]]* - Regie: Don Siegel - Haaptacteuren: Elvis Presley, Barbara Eden
* 1962: *El pecado de una madre* - Regie: Alfonso Corona Blake - Haaptacteuren: Libertad Lamarque, Pedro Geraldo
* 1964: *[[Cheyenne Autumn]]* - Regie: John Ford - Haaptacteuren: Richard Widmark, Carroll Baker 
* 1966: *La dama del alba* - Regie: Francisco Rovira Beleta - Haaptacteuren: Daniel Martín, Juliette Villard
* 1966: *Casa de mujeres* - Regie: Julián Soler - Haaptacteuren: Elsa Aguirre, Rosa María Vázquez
* 1967: *C'era una volta* - Regie: Francesco Rosi - Haaptacteuren: Sophia Loren, Omar Sharif
* 1979: *The Children of Sanchez* - Regie: Hall Bartlett - Haaptacteuren: Anthony Quinn, Katy Jurado

### Televisioun
* 1957: *Schlitz Playhouse* - (TV-Serie) - Episod: *An Old Spanish Custom* - Regie: John Brahm - Haaptacteuren: Leon Askin, Murray Hamilton
* 1958: *The United States Steel Hour* - (TV-Serie) - Episod: *The Public Prosecutor* - Regie: Robert Stevens - Haaptacteuren: John Baragrey, Walter Slezak
* 1965: *The Man Who Bought Paradise* - (TV-Film) - Regie: Ralph Nelson - Haaptacteuren: John Baragrey, Walter Slezak
* 1966: *I Spy* - (TV-Serie) - Episod: *Return to Glory* - Regie: Richard C. Sarafian - Haaptacteuren: Robert Culp, Bill Cosby
* 1966: *Branded* - (TV-Serie) - Episod: *The Ghost of Murietta* - Regie: William Witney - Haaptacteuren: Chuck Connors, Jose De Vega
* 1970: *Marcus Welby, M.D.* - (TV-Serie) - Episod: *The Legacy* - Regie: Daniel Petrie - Haaptacteuren: Robert Young, James Brolin

## Um Spaweck